Tiɣunba, d awal uddis id-yekkan seg tusna d uɣanib, akken i tt-id-yessegza (A). Berkai mi id-yenna belli: «D tazrawt tussnant n uɣanib izerwen iḍrisen n tsekla9». Acku yella wassaɣ gar tsekla akked d tesnilest imi nzerrew aṭas n yiḍrisen iseklanen s wudem n tesnilest. Tefruriid neɣ tegga-d iẓuran-is deg tesnukyest10, neɣ ahat ma nezmer ad d-nini belli d tasnukyest d acu kan s wudem atrar. Ay-agi, d ayen i d-yenna P. Guiraud i d-tebder R. Fitas deg tezrawtines n lmajistir belli: «Tiɣunba d tasnukyest s wudem atrar11». Daymi ara naf awal-agi n tiɣunba yettuɣal ɣer tesnukyest. K. Bouamara yenna-d: «Uqbel ad tili d tussna (di tazwara n tasut tis 20 ɣer da) tasnukyest tella zik d taẓuri; deg tazwara d taẓuri n win yettmeslayen (i ugraw) akken ilaq; taggara, tuɣal d taẓuri n win yettarun akken ilaq12».